# name
Si taca no toca: Una campanya per fomentar el bon ús de les instal·lacions del CRAI Biblioteca

# metadata.dc.description.abstract[].value
El Centre de Recursos per a l’Aprenentatge i la Investigació (CRAI) de la Universitat de Barcelona indica, a la seva carta de serveis, que és responsabilitat de tothom evitar qualsevol comportament que interfereixi en els drets de la resta d’usuaris. Això inclou respectar el silenci, no menjar ni beure, o no utilitzar mòbils, entre altres coses.
Davant l’augment de la presència de residus (orgànics i inorgànics) dins les instal·lacions i, per tant, l’incompliment d’aquesta normativa per una part dels seus usuaris, el CRAI Biblioteca del Campus Bellvitge porta a terme, entre els mesos de març i juny de 2017, una campanya de conscienciació i sensibilització. Aquesta campanya té com a objectiu fomentar un ús responsable dels equipaments i permetre així que tota la comunitat universitària gaudeixi d’un espai òptim de treball i estudi.
L’actuació va preveure, en primer lloc, la recollida sistemàtica de residus durant un període aproximat de 6 mesos.  El material recopilat es va fer servir per a la confecció de composicions fotogràfiques —eix central de la campanya—, que van ser exposades a diversos espais del centre durant la primavera i estiu de 2017. 
El web institucional i les xarxes socials van ser els mitjans emprats per la difusió digital de la campanya.
Un cop acabada la campanya, veient que els resultats obtinguts no eren els desitjats i que no milloraven els hàbits dels usuaris, es van dur a terme altres actuacions que pretenien reforçar el missatge: la no recollida de residus durant un període determinat de temps, la reducció del nombre de papereres i l’actualització de la retolació corresponent.

# metadata.dc.relation.ispartof[].value
Pòster presentat a: 15es Jornades Catalanes d'Informació i Documentació, 10 i 11 de maig de 2018, Barcelona.

# metadata.dc.rights[].value
cc-by-nc-nd (c) Universitat de Barcelona. CRAI, 2018

# metadata.dc.source[].value
Comunicacions a congressos / Jornades / Presentacions (CRAI-UB)

# metadata.dc.subject.other[].value
Universitat de Barcelona. CRAI Biblioteca del Campus Bellvitge

# metadata.dc.title[].value
Si taca no toca: Una campanya per fomentar el bon ús de les instal·lacions del CRAI Biblioteca